Ես Քաղաքացիական հասարակության զարգացման կենտրոն հասարակական կազմակերպությունում շատ ծրագրերի եմ մասնակցել, որպես կամավոր, իսկ 1998թ. միշտ կատարել եմ վերաստուգիչ հանձնաժողովի նախագահի պարտականությունները։ Այս կազմակերպությունը, որը նախկինում կոչվում էր «Ղևոնդ Ալիշան» իրականացրել է մի շարք ծրագրեր փախստականների համար՝ ամենից կարևոր և նշանակալիցը դա «Հայոց լեզու և մշակույթ» դասընթացներն էին, փախստականները սովորում էին հայերեն լեզվով գրել դիմում, բողոք։ Այս կազմակերպության անդամները գնում էին հանրակացարաններ, որտեղ ապրում էին փախստականները և խոսում էին իրենց իրավունքների մասին։ Փախստական և տեղացի երեխաներին ինտեգրելու համար կազմակերպեցին ամառային ճամբարներ /գյուղ Սայաթ- Նովա, Նիզամ, Քասախ/, որոնք անց կացվին մի քանի տարի ամառային ամիսներին։ Պետք է նշել նաև համակարգչի և օտար լեզուների դասընթացները և այլն։ «Քաղաքացիական հասարակության զարգացման կենտրոն» հկ-ն ծրագրեր է իրականացրել և Երևանում և մարզերում։ Շատ երկար կարելի է գրել այս կազմակերպության գործնեության մասին։ Ես մինչ օրս համարվում եմ կազմակերպության անդամ և մասնակցում եմ բոլոր միջոցառումներին։